马跑泉集杜
将军胆气雄，兼存翊赞功。开辟当天险，来看道路通。崩腾戎马际，病渴身何去？骢马新凿蹄，嵌宝潜泄濑。是日慰饥渴，经齿冷于雪。消中得自由，向来披述作。危途中萦盘，行子旁水餐。无复能拘碍，悬军幕井干。泉源在庭户，汲引岁月古。石间见海眼，虚觉神灵聚。旧俗存祠庙，可怜忠与孝。临风独回首，落落展清眺。
主题：战争
情感：孤独